钦定古今图书集成/明伦汇编/氏族典/第230卷 > 杨云翼
## 钦定古今图书集成/明伦汇编/氏族典/第230卷 > 杨云翼

按《金史杨云翼传》：“云翼字之美，其先赞皇檀山人。六
代祖忠客平定之乐平县，遂家焉。曾祖青，祖郁，考桓，
皆赠官于朝。云翼登明昌五年进士第一，授承务郎。
承安四年，出为陕西东路兵马都总管判官。泰和元
年，召为太学博士，迁太常寺丞。大安元年，张行简荐
其精术数，召授提点司天台。贞祐三年，转礼部侍郎。”
兴定元年，迁翰林侍讲学士。二年，拜礼部尚书。四年，
改吏部。哀宗即位，拜翰林学士。正大三年，复为礼部
尚书。明年，设益政院，云翼为选首。五年，卒，谥文献。云
翼天性雅重，于国家之事，知无不言。